**Приложение 3.A**

**Изисквания, свързани с правилата за прилагане на държавна помощ по чл. 27 „Помощи за иновационни клъстери”, Регламент (EС) 651/2014 и режим „минимална помощ“ (de minimis) съгласно Регламент (ЕС) № 2023/2831**

**I. При условията на режим**  на **държавна помощ за иновационни клъстери следва да е в съответствие с изискванията по чл. 27 „Помощи за иновационни клъстери“ Регламент (EС) 651/2014**, изменен с Регламент (ЕС) № 2023/1315 на Комисията от 23 юни 2023 г.[[1]](#footnote-2) (ОРГО)**:**

Съгласно чл. 27 „Помощи за иновационни клъстери“ от Регламент (EС) 651/2014, изменен с Регламент (ЕС) № 2023/1315 на Комисията от 23 юни 2023 г., помощите за иновационни клъстери са съвместими с вътрешния пазар по смисъла на член 107, параграф 3 от Договора и се освобождават от задължението за уведомяване по член 108, параграф 3 от Договора, ако са изпълнени условията, определени в чл. 27 „Помощи за иновационни клъстери“ и в глава I от Регламент (EС) № 651/2014.

Помощите за иновационни клъстери по чл. 27, пар. 2 от Регламент (EС) № 651/2014 може да се предоставят на собственика на иновационния клъстер (клъстерна организация).

**Инвестиционна помощ** може да се предоставя на собственика на иновационния клъстер. **Оперативна помощ** може да се предоставя на оператора на иновационния клъстер. В случай че операторът не е собственик, операторът може или да има юридическа правосубектност, или да представлява обединение на предприятия без правосубектност. Във всички случаи във всяко предприятие трябва да се води отделно счетоводно отчитане на разходите и приходите за всяка дейност (притежаване, експлоатация и използване на клъстер) в съответствие с приложимите счетоводни стандарти.

Управляващият орган на ПНИИДИТ извършва проверка на иновационния клъстер за съответствие с всички приложими условия от Глава I и специалните условия на чл. 27 „Помощи за иновационни клъстери“ от Регламент 651/2014 на етап оценка на подаденото проектно предложение, чрез Критерии и методика за оценка (Приложение 5 от Условията за кандидатстване).

Съгласно чл. 27, пар. 3 и 4 достъпът до помещенията, съоръженията и дейностите на клъстера следва да бъде отворен за няколко ползватели и се предоставя на прозрачна и недискриминационна основа, чрез оповестяване на ценовата листа, която е неразделна част от административния договор с УО на ПНИИДИТ. Предприятия, които са финансирали поне 10 % от инвестиционните разходи на иновационния клъстер, могат да получат преференциален достъп при по-изгодни условия. За да бъде избегната свръхкомпенсация, този достъп е пропорционален на приноса на предприятието към инвестиционните разходи и условията се оповестяват публично.

Таксите за ползване на съоръженията на клъстера и за участие в неговите дейности трябва да съответстват на пазарната цена или да отразяват разходи, включително разумен марж.

Таксите за ползване на съоръженията на клъстера и за участие в неговите дейности следва да съответстват на пазарната цена или да отразяват разходи за тези дейности, като са посочени в ценовата листа, която е неразделна част от административния договор с УО на ПНИИДИТ.

*Оперативни помощи за експлоатация на иновационни клъстери:*

Оперативни помощи могат да бъдат предоставени за експлоатацията на иновационни клъстери. Допустимите разходи на оперативните помощи за иновационни клъстери включват разходите за персонал и административните разходи (включително режийните разходи), свързани със:

а) стимулиране на клъстера да подобри сътрудничеството, обмена на информация и предоставянето или канализирането на специализирани и персонализирани услуги в подкрепа на бизнеса;

б) маркетинг на клъстера с цел увеличаване на участието на нови предприятия или организации и повишаване на неговата видимост;

в) управление на съоръженията на клъстера; организиране на програми за обучение, семинари и конференции в подкрепа на обмена на знания и работата в мрежа, и транснационално сътрудничество.

Интензитетът на помощта на оперативните помощи не надхвърля 50 % от общите допустими разходи през периода, за който е предоставена помощта.

Съгласно чл. 27, пар. 7 оперативни помощи могат да бъдат предоставени за експлоатацията на иновационни клъстери. **Продължителността им не може да надхвърля десет години.**

*Инвестиционни помощи за иновационни клъстери:*

Инвестиционни помощи могат да бъдат предоставени за изграждането или модернизирането на иновационни клъстери. Допустимите разходи включват инвестиционните разходи в материални и нематериални активи. **Продължителността им не може да надхвърля периода на изпълнение на проекта 24 (двадесет и четири) месеца.**

Иновационен клъстер с териториален обхват от **„По-слабо развити региони“** може да стане получател на помощ по чл. 27 от ОРГО „Помощ за регионални клъстери“ и да получи до 65% безвъзмездна финансова помощ за инвестиционни разходи и до 50% безвъзмездна финансова помощ за оперативни разходи, като останалите средства осигури чрез собствен ресурс в т.ч. и чрез платими услуги от страна на ползвателите на услуги. Клъстери с териториален обхват от региони „В преход“ може да стане получател на помощ по чл. 27 от ОРГО „Помощ за регионални клъстери“ и да получи до 55% безвъзмездна финансова помощ за инвестиционни разходи и до 50% безвъзмездна финансова помощ за оперативни разходи, като останалите средства осигури чрез собствен ресурс в т.ч. и чрез платими услуги от страна на ползвателите на услуги. В посочените случаи УО на ПНИИДИТ няма да изисква информация по категория и локация на предприятията.

Иновационни клъстери не може да участват в процедурата и да получат безвъзмездно финансиране, в случай че попадат в забранителните режими съгласно чл. 1, пар. 3 на Регламент на Комисията (ЕС) № 651/2014 и по-конкретно, ако:

1. Икономическата дейност, за която кандидатстват се отнася до:

1.1 сектор Риболов и сектора на Рибарството и аквакултурите, уредени с Регламент (ЕС) № 1379/2013 и Регламент (ЕС) 2021/1139;

1.2 сектора на първично производство на селскостопански продукти;

1.3 сектора на преработка и продажба на селскостопански продукти, в следните случаи:

- когато размерът на помощта е определен въз основа на цената или количеството на тези продукти, които се изкупуват от първичните производители или се предлагат на пазара от съответните предприятия; или

- когато помощта е обвързана със задължението да бъде прехвърлена частично или изцяло на първичните производители;

1. Проектното предложение не съдържа дейности за улесняване на закриването на неконкурентоспособни въглищни мини в съответствие с Решение 2010/787/ЕС на Съвета.
2. Са предприятия, които:

3.1. са обект на неизпълнено разпореждане за възстановяване вследствие на предходно решение на Европейската комисия, с което дадена помощ се обявява за неправомерна и несъвместима с вътрешния пазар;

3.2. са „предприятия в затруднено положение“, по отношение на които е изпълнено поне едно от следните обстоятелства:

- В случай на дружество с ограничена отговорност (в т.ч. акционерно дружество, командитно дружество с акции или кооперация или други дружества по Приложение I към Директива 2013/34/ЕС, което не е МСП и което съществува по-малко от три години или, за целите на допустимостта за помощите за рисково финансиране, МСП, което изпълнява условието в член 21, параграф 3, буква б) на Регламент (ЕС) 651/2014 г. и отговаря на условията за инвестиции за рисково финансиране въз основа на извършен от избрания финансов посредник финансов и правен анализ), когато неговият записан акционерен капитал е намалял с повече от половината поради натрупани загуби. Такъв е случаят, когато приспадането на натрупаните загуби от резервите (и всички други елементи, които по принцип се считат за част от собствения капитал на дружеството) води до отрицателен кумулативен резултат, който надхвърля половината от записания акционерен капитал. За целите на настоящата разпоредба под понятието „дружество с ограничена отговорност" се разбира по-специално видовете дружества, посочени в приложение I към Директива 2013/34/ЕС[[2]](#footnote-3), а понятието „акционерен капитал" включва, когато е уместно, всякакви премии от емисии;

Преценката относно обстоятелството по т. 3.2. се извършва въз основа на данните за последната приключена финансова година, както следва:

Едно предприятие ще бъде считано за “предприятие в затруднено положение“, когато сумата на т. III „Резерв от последващи оценки“, т. IV „Резерви“, т. V „Натрупана печалба (загуба) от минали години“ и т. VI „Текуща печалба (загуба)“ от раздел А „Собствен капитал“ на пасивите, описани в Счетоводния баланс на съответното предприятие е отрицателна стойност, която надвишава 50% от сумата на т. I „Записан капитал“ и т. II „Премии от емисии“ от раздел А „Собствен капитал“ на пасивите, описани в Счетоводния баланс.

- В случай на събирателно дружество или командитно дружество, или други лица по Приложение II към Директива 2013/34/ЕС (което не е МСП, което съществува по-малко от три години), когато капиталът, вписан в баланса на дружеството, е намалял с повече от половината поради натрупани загуби. За целите на настоящата разпоредба под понятието „дружество, при което поне някои съдружници носят неограничена отговорност за задълженията на дружеството", се разбира по-специално типовете дружества, посочени в приложение II към Директива 2013/34/ЕС.

- Когато предприятието е в процедура по колективна несъстоятелност или отговаря на критериите на своето вътрешно право, за да бъде обект на процедура по колективна несъстоятелност по искане на неговите кредитори.

- Когато предприятието е получило помощ за оздравяване и все още не е възстановило заема или не е прекратило гаранцията, или е получило помощ за преструктуриране и все още е обект на план за преструктуриране.

Изискванията по т. 3) се прилагат и на равнище група – както за предприятието-кандидат, така и за предприятията, с които кандидатът формира група предприятия (разгледани в цялост). Преди сключване на административен договор за безвъзмездна финансова помощ се извършва проверка (включително за наличие на „предприятие в затруднено положение“ по смисъла на чл. 2, пар. 18 от Регламент (ЕС) № 651/2014) на кандидата и лицата, с които същите са свързани, формирайки група, въз основа на подадената декларация и чрез извършване на служебна проверка на наличната информация в публичните регистри (вкл. ТР и регистър на ЮЛНЦ). Проверката и определянето на „група“ ще се извършва по отношение на предприятие майка и всички негови дъщерни предприятия, като: "предприятие майка" означава предприятие, което контролира едно или повече дъщерни предприятия и съответно „дъщерно предприятие" означава предприятие, което се контролира от предприятие майка, включително дъщерно предприятие на крайно предприятие майка. Проверката включва преценка във връзка с наличието на икономически субект (кандидат), имащ общ източник на контрол на основание не само представения консолидиран финансов отчет (за група предприятия), но и наличната информация в публичните регистри (вкл. ТР и регистър на ЮЛНЦ), отчитайки възможността общия източник на контрол да се осъществява, както от предприятия, така и от физически лица, участващи в управлението им.

1. Финансирането представлява:

4.1. помощи за дейности, свързани с износ към трети държави или държави членки, по-специално помощи, които са пряко свързани с изнесените количества, с изграждането и функционирането на дистрибуторска мрежа или с други текущи разходи във връзка с износа ;

4.2. помощ, поставена в зависимост от използване на местни (национално произведени стоки и услуги) за сметка на вносни стоки .

**ВАЖНО: Максимално допустимият размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 10 млн. евро за иновационен клъстер по чл. 27 от ОРГО.**

При определяне дали е спазен посоченият максимално допустими размер и съответно интензитет на помощта, ще се взема предвид както размера на държавната/минималната помощ, за която се кандидатства, така и общият размер на вече получена държавна/минимална помощ за дейности, проект или предприятие (извън тези, за които се кандидатства), независимо от това дали тази подкрепа е финансирана от местни, регионални, национални или общностни източници.

Съгласно чл. 38 от Закона за държавните помощи възстановяването на неправомерна и несъвместима държавна помощ или на неправилно използвана държавна помощ се извършва въз основа на решение на Европейската комисия с разпореждане за възстановяване и влязъл в сила акт за установяване на публично вземане, когато това е приложимо. Съгласно чл. 37 от Закона за държавните помощи неправомерно получената минимална помощ представлява публично вземане, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за плащане, верификация и сертификация на разходите към момента на изпълнение на Административните договори за предоставяне на беззвездна финансова помощ по процедурата.

**II. В случай че проектът ще се изпълнява при условията на режим „минимална помощ“ (de minimis) съгласно Регламент (ЕС) № 2023/2831, е необходимо да се спазват следните изисквания:**

**1. Ограничения в размера на помощта:**

**В допълнение към минималния и максималния размер на помощта, посочени в т. 9 от Условията за кандидатстване, кандидатите следва да имат предвид и следните ограничения, произтичащи от заявения режим „минимална помощ“ (de minimis)**:

**Максималният размер на помощта по режим „минимална помощ“** (de minimis), за която се кандидатства, заедно с другите получени минимални помощи от кандидата, не може да надхвърля левовата равностойност на 300 000 евро за период от три предходни години.

Размерът на получените минимални помощи се определя като сбор от помощта, за която се кандидатства и получената минимална помощ на територията на Република България от:

• предприятието-кандидат;

• предприятията, с които предприятието кандидат образува „едно и също предприятие“ по смисъла на чл. 2, пар. 2 на Регламент (ЕС) № 2023/2831 и Приложение 14 към настоящите Условия за кандидатстване;

• всички предприятия, които са се влели, слели с или са придобити от някое от предприятията, образуващи „едно и също предприятие“ с предприятието кандидат, съгласно чл. 3, пар. 8 на Регламент (ЕС) № 2023/2831;

• предприятията, образуващи „едно и също предприятие“ с предприятието кандидат, които са се възползвали от помощ de minimis, получена преди разделяне или отделяне, съгласно чл. 3, пар. 9 от Регламент (ЕС) № 2023/2831.

Спазването на посочените прагове ще бъде проверявано чрез Декларацията за държавни/минимални помощи (Приложение 4), като кандидатите носят отговорност за декларираните данни. Допълнително ще бъде извършвана проверка и в Информационната система "Регистър на минималните помощи".

**ВАЖНО:** Преди сключване на административния договор с кандидата, ще бъде извършена документална проверка на декларираните данни от одобрените кандидати в Декларацията за държавни/минимални помощи (Приложение 4), която се попълва както на етап кандидатстване, така и преди сключване на договор.

**2. Недопустими кандидати при избран режим “минимална помощ“ (de minimis):**

**Кандидатите не могат да участват** в процедурата и да получат безвъзмездно финансиране , в случай че попадат в **забранителните режими** на Регламент (ЕС) № 2023/2831 и по-конкретно, ако:

**А)** Икономическата **дейност**, **за която кандидатстват се отнася до[[3]](#footnote-4):**

• сектора на рибарството и аквакултурите, уредени с Регламент (ЕС) № 1379/2013;

• сектора на първично производство на селскостопански продукти;

• сектора на преработката и търговията със селскостопански продукти, в следните случаи:

- когато размерът на помощта е определен въз основа на цените или количествата на този вид продукти, изкупувани от първичните производители или предлагани на пазара от съответните предприятия; или

- когато помощта е свързана със задължението да бъде прехвърлена частично или изцяло на първичните производи­тели.

**Б) Финансирането представлява:**

• помощи за дейности, свързани с износ за трети държави или държави членки, по-конкретно помощите, които са пряко свързани с изнасяните количества, със създаването и функционирането на дистрибуторска мрежа или с други текущи разходи, свързани с износа;

• помощ, поставена в зависимост от използване на национални стоки и услуги спрямо вносни такива.

1. Регламент (ЕС) 2023/1315 на Комисията от 23 юни 2023 година за изменение на Регламент (ЕС) № 651/2014 за обявяване на някои категории помощи за съвместими с вътрешния пазар в приложение на членове 107 и 108 от Договора и на Регламент (ЕС) 2022/2473 за обявяване на някои категории помощи — за предприятия, които произвеждат, преработват и предлагат на пазара продукти от риболов и аквакултури — за съвместими с вътрешния пазар в приложение на членове 107 и 108 от Договора [↑](#footnote-ref-2)
2. Директива 2013/34/ЕС на Европейския парламент и на Съвета от 26 юни 2013 г. относно годишните финансови отчети, консолидираните финансови отчети и свързаните доклади на някои видове предприятия и за изменение на Директива 2006/43/ЕО на Европейския парламент и на Съвета и за отмяна на Директиви 78/660/ЕИО и 83/349/ЕИО на Съвета ([ОВ L 182, 29.6.2013 г., стр. 19](https://eur-lex.europa.eu/legal-content/BG/AUTO/?uri=OJ:L:2013:182:TOC)). [↑](#footnote-ref-3)
3. Съгласно дефинициите, дадени в чл. 2 от Регламент на Комисията (ЕС) 2023/2831 и Приложение 9 към настоящите Условия за кандидатстване. [↑](#footnote-ref-4)