***Приложение 12***

**АДМИНИСТРАТИВЕН ДОГОВОР**

**за предоставяне на безвъзмездна финансова помощ**

**по**

**ПРОГРАМА „Научни изследвания, иновации и дигитализация за интелигентна трансформация ” 2021-2027 г.**

**Процедура чрез подбор на проектни предложения**

**BG16RFPR002-1.003 Подкрепа за развитие на съществуващи иновационни клъстери**

**Настоящият договор се сключва на основание чл. 37, ал. 3 от Закона за управление на средствата от Eвропейските фондове при споделено управление** (ЗУСЕФСУ) и Решение № 712 на Министерския съвет от 2020 г. за определяне на структурите, отговорни за управлението, контрола, отчетността, координацията и одита на програмите, съфинансирани от Европейския фонд за регионално развитие, Европейския социален фонд, Кохезионния фонд, Eвропейския фонд за морско дело, рибарство и аквакултури, Фонда за справедлив преход, Европейския фонд за гарантиране на земеделието, Европейския земеделски фонд за развитие на селските райони, Фонд „Вътрешна сигурност”, Фонд „Убежище, миграция и интеграция” и „Инструмента за финансова подкрепа за управлението на границите и визовата политика” като част от Фонда за интегрирано управление на границите за програмен период 2021-2027 г., и програмите за сътрудничество, в които Република България участва за програмен период 2021-2027 г. (изм. с Решение № 272 на Министерския съвет от 28 април 2022 г., Решение № 519 на Министерския съвет от 22 юли 2022 г. и Решение № 275 от 6 април 2023 г.), във връзка с постъпило проектно предложение в Информационната система за управление и наблюдение на средствата от ЕФСУ (наричана по-нататък ИСУН) с име и номер ....................................................... и т. ... от Оценителен доклад, (изготвен на основание чл. 35 от ЗУСЕФСУ), одобрен от Ръководителя на Управляващия орган на програма „Научни изследвания, иновации и дигитализация за интелигентна трансформация” 2021-2027 г. (УО на ПНИИДИТ) между:

Министерство на иновациите и растежа, в чиято структура е Главна дирекция „Европейски фондове за конкурентоспособност” (ГД ЕФК), определена за Управляващ орган по Програма „Научни изследвания, иновации и дигитализация за интелигентна трансформация” 2021-2027 г. (ПНИИДИТ), с адрес: гр. София 1000, ул. „Княз Александър I” № 12, Булстат: 177549112 и представлявана от ……………………….., главен директор на ГД ЕФК, в качеството й/му на Ръководител на УО по приоритет………………на ПНИИДИТ, съгласно Заповед № ……., и администратор на помощ, и ……………….. (*име и длъжност на лицето*), с право на втори подпис при поемане на финансови задължения и извършване на разходи, съгласно Заповед …………… , от една страна

И

Бенефициентът *………………………… (наименование и седалище на бенефициента)*, представляван от ………………………………………………………………………………, от друга страна.

**Страните по договора се споразумяха за следното:**

1. **Общи условия**

**Чл. 1. (1)** Управляващият орган предоставя на Бенефициента безвъзмездна финансова помощ в максимален размер до стойността, посочена в раздел „Бюджет” от Приложение I към настоящия договор за изпълнение на проект по процедура чрез подбор на проектни преложения BG16RFPR002-1.003 Подкрепа за развитие на съществуващи иновационни клъстери, с наименование, приоритет и специфична цел съгласно описаното в раздел „Основни данни” от Формуляра за кандидатстване (Приложение I).

**(2)** Стойността на проекта, основните дейности, индикаторите за изпълнение (показатели за краен продукт) и индикаторите за резултат (показатели за резултат) са съгласно посоченото в раздели „Бюджет”, „План за изпълнение/Дейности по проекта”, „Индикатори” от Приложение I, неразделна част от настоящия договор.

**(3)** На Бенефициента ще бъде предоставена безвъзмездна финансова помощ съгласно условията на този договор и приложенията към него, за които Бенефициентът декларира, че познава и приема. Окончателната сума на безвъзмездната финансова помощ се определя при спазване на разпоредбите на раздел XIII и раздел XVI от Приложение II към настоящия договор.

**(4)** Бенефициентът приема отпуснатата безвъзмездна финансова помощ и се задължава да изпълни всички задължения, произтичащи от договора и неговите приложения. С подписването на Административния договор за предоставяне на безвъзмездна финансова помощ Бенефициентът декларира, че е запознат с „Условията за изпълнение към административни договори за предоставяне на безвъзмездна финансова помощ по програма „Научни изследвания, иновации и дигитализация за интелигентна трансформация” 2021-2027” и приема да ги изпълнява.

**(5)** Срокът/периодът за изпълнение на проекта е съгласно посоченото в раздел „Основни данни” от Приложение I към настоящия договор, считано от датата на сключване на настоящия договор, но не повече от максималния срок, предвиден в т. 18 от Условията за кандидатстване по процедура BG16RFPR002-1.003 Подкрепа за развитие на съществуващи иновационни клъстери.

**(6)** Бенефициентът изпълнява проекта съгласно одобреното проектно предложение (Приложение I към настоящия договор), Условията за кандидатстване, Условията за изпълнение (Приложение II към настоящия договор) по процедура чрез подбор на проектни предложения BG16RFPR002-1.003 Подкрепа за развитие на съществуващи иновационни клъстери и клаузите на настоящия договор.

**(7)** Бенефициентът се задължава в иновационния клъстер да бъде привлечено висше училище или научна организация, ако е приложимо[[1]](#footnote-1), в рамките на изпълнението на проекта и не по-късно от подаване на искане за окончателно плащане по процедура BG16RFPR002-1.003 Подкрепа за развитие на съществуващи иновационни клъстери, ако такова не присъства в одобреното проектно предложение (Приложение I към настоящия договор).

**(8)** Бенефициентът се задължава в случай на изпълнение на проектното предложение да осигури:

− Достъп до помещенията, съоръженията и дейностите на клъстера, който ще е отворен за ползватели и ще се предоставя на прозрачна и недискриминационна основа.

− На предприятията, които са финансирали поне 10% от инвестиционните разходи на иновационния клъстер по проекта, преференциален достъп при по-изгодни условия, като за да бъде избегната свръхкомпенсация, този достъп е пропорционален на приноса на предприятието към инвестиционните разходи и условията ще се оповестяват публично.

− Размер на таксите за ползване на съоръженията на клъстера и за участие в неговите дейности съответен на пазарната цена или такъв, който ще отразява разходите за тези дейности.

**(11)** Бенефициентът се задължава в 20-дневен срок от сключването на настоящия договор да уведоми Управляващия орган за притежавана от него банкова сметка, по която ще бъдат извършвани плащанията съгласно посоченото в чл. 3 – 6, посредством представяне на финансова идентификационна форма по образец на Управляващия орган.

**(12)** В случай на промяна в банковата сметка по чл. 1 (7), Бенефициентът се задължава в срок не по-дълъг от 5 (пет) дни да уведоми Управляващия орган за промяната с нова финансова идентификационна форма.

**(13)** Сумите, изплащани от Управляващия орган, се превеждат по банковата сметка на Бенефициента, посочена във финансовата идентификационна форма по образец на Управляващия орган.

**(14)** В случаите на учреден залог в полза на банкова институция, банковата сметка, посочена във финансовата идентификационна форма, трябва да съответства на сметката, посочена в договора за особен залог.

**(15)** При наличие на задължения към Национална агенция за приходите и Агенция „Митници”, Управляващият орган извършва банков превод на запорираната сума по посочената в разпореждането за изпълнение банкова сметка.

**(16)** Управляващият орган може да извършва банков превод по искане или наложен запор от съдия изпълнител, публичен изпълнител и други по посочената в разпореждането за изпълнение банкова сметка.

1. **Техническо и финансово отчитане и условия за плащане:**

**Чл. 2. (1)** Исканията за междинно/окончателно плащане се подкрепят с представяне на междинен/финален отчет, които се състоят от техническа и финансова част в съответствие с чл. 18-20 от Приложение II към настоящия договор.

Безвъзмездната финансова помощ се предоставя, чрез прилагане на опростен вариант на разходите по процедурата, чрез възстановяване на действително направени и платени допустими разходи съгласно чл. 53, пар. 1, б. „а“ на Регламент (ЕС) № 2021/1060 и чл. 55, ал. 1, т. 1 от ЗУСЕФСУ, единичен разход за почасово възнаграждение, съгласно чл. 53, пар. 1, б. „б“ на Регламент (ЕС) № 2021/1060 и чл. 55, ал. 1, т. 2 от ЗУСЕФСУ и финансиране с единна ставка, съгласно чл. 54, б. „а“ на Регламент (ЕС) № 2021/1060 и чл. 55, ал. 1, т. 3 от ЗУСЕФСУ в размер 7 % за непреки разходи (режийи разходи) от допустимите преки разходи за оперативни помощи и при условие, че попадат в някоя от категориите по чл. 27, пар. 8 от Регламент (ЕС) № 651/2024 г.

**(2)** Междинни и окончателно плащания се правят на базата на действително извършени и платени разходи.

**(3)** При отчитането на съответните разходи за персонал, същите следва да са допустими, съгласно чл. 14.2. от Условията за кандидатстване и да съответстват на одобрената „Методология за определяне на единичен разход за почасово възнаграждение на изследователски и друг квалифициран персонал по Програма „Научни изследвания, иновации и дигитализация за интелигентна трансформация“ 2021-2027 г. и Програма „Конкурентоспособност и иновации в предприятията“ 2021-2027 г.“ (Методологията)[[2]](#footnote-2). Документите, които бенефициентите следва да представят заедно с искането за плащане са, както следва:

- Договор/Допълнително споразумение за наемане на съответното лице на трудово правоотношение съгласно Кодекса на труда;

- Опис на наетите лица, подписан от работодателя, който съдържа информация за трите имена и ЕГН на всяко лице, както и информация за броя и вида на трудовите договори (основен или допълнителен трудов договор);

- Протокол (или отчет/справка) за приемане на извършената работа от работодателя за съответния отчетен период. От протокола (отчета/справката) следва да е видно изпълнението на конкретните отговорности и задължения за съответния отчетен период съгласно трудовия договор и длъжностната характеристика на всяко наето лице;

- Таблица във връзка с разходите за възнаграждения на наетия по проекта персонал (Приложение 20 към Условията за изпълнение), която следва да е приложение към горепосочения Протокол.

**(4)** С оглед недопускане на двойно финансиране, една и съща по своя обхват конкретна задача в рамките на допустимите дейности, посочени в Приложение I от настоящия договор, следва да бъдат изпълнявана или от външен/ни изпълнител/и, или от персонал, назначен за целите на изпълнението на проекта.

**(5)** Лицата, за които ще бъдат отчетени разходи за възнаграждения могат да участват в екипа само на един кандидат или само на един партньор. Посоченото се удостоверява чрез попълване и представяне от страна на всяко лице на Декларация за участие в изпълнението на проект (Приложение 21 от Условията за изпълнение). При неспазване на изискването, съответното лице ще бъде изключено от участие във всички екипи.

**(6)** Плащанията могат да се извършват по следния начин:

**1. Вариант 1** (**авансово и окончателно плащания);**

**2. Вариант 2 (авансово, междинно/и и окончателно плащания);**

**3. Вариант 3 (междинно/и и окончателно плащания);**

**4. Вариант 4 (само окончателно плащане).**

**Чл. 3. (1)** Авансовото плащане е в размер на не повече от 40% от сумата по **чл. 1 (1)** и се извършва при представяне на:

* Искане за авансово плащане, подадено в ИСУН;
* Банкова гаранция за стойността на аванса по образец на Управляващия орган;
* Декларация за банкова сметка, удостоверяваща задължението на Бенефициента да използва сумата на авансовото плащане единствено за целите на проекта;
* Финансова идентификационна форма.

**(2)** След представяне на посочените документи, размерът на авансовото плащане се превежда по банкова сметка на Бенефициента, открита за целите на проекта.

**(3)** Авансовото плащане се извършва в двуседмичен срок от датата на постъпване на искането за плащане в Управляващия орган при спазване на условията на Глава V, Раздел II, чл. 61 от ЗУСЕФСУ и действащите нормативни актове за правилата за плащания, верифициране и отчитане на разходите към момента на изпълнение на Административния договор за предоставяне на безвъзмездна финансова помощ (АДПБФП).

**(4)** Aвансовите плащания се покриват от разходите, платени от бенефициентите за изпълнение на договора, и се обосновават със заверени фактури или счетоводни документи с еквивалентна доказателствена стойност най-късно 3 години след годината на плащането на аванса или на 31 декември 2029 г., в зависимост от това коя дата е по-ранна.

**Чл. 4 (1)** Междинното плащане е в размер на стойността на безвъзмездната финансова помощ, изчислена като към верифицираните разходи за отчетния период се приложи процентa на безвъзмездна финансова помощ, посочен в раздел „Бюджет” от Приложение І към настоящия договор.

**(2)** Междинното плащане се извършва след одобрение на представен пакет отчетни документи (ПОД) в ИСУН, съдържащ междинен технически и финансов отчет и искане за междинно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(3)** Общият размер на авансовите и междинните плащания не може да превишава 95% от стойността на безвъзмездната финансова помощ по настоящия договор.

**Чл. 5. (1)** Окончателното плащане се извършва след одобрение на представен пакет отчетни документи (ПОД) в ИСУН, съдържащ финален технически и финансов отчет и искане за окончателно плащане, в срок от 80 (осемдесет) календарни дни от датата на постъпване на искането за плащане в Управляващия орган на ПНИИДИТ.

**(2)** В случаите по чл. 2 (3), т. 1 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ посочен в раздел „Бюджет” от Приложение І, и сумата на изплатения аванс и натрупаната лихва във връзка с него.

**(3)** В случаите по чл. 2 (3), т. 2 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ посочен в раздел „Бюджет” от Приложение І, и сумата на изплатените авансово и междинно/и плащания и натрупаната лихва по аванса.

**(4)** В случаите по чл. 2 (3), т. 2 окончателното плащане е в размер на разликата между общата стойност на безвъзмездното финансиране, изчислена като към верифицираните разходи за отчетния период се приложи процента на безвъзмездна финансова помощ, посочен в раздел „Бюджет” от Приложение І, и сумата на изплатеното авансово плащане и натрупаната по него лихва.

**(5)** В случаите по чл. 2 (3), т. 4 окончателното плащане е в размер на общата стойност на безвъзмездното финансиране, изчислена като към общата сума на верифицираните разходи се приложи процента на безвъзмездна финансова помощ, посочен в раздел „Бюджет” от Приложение І.

**(6)** Бенефициентът е отговорен за представяне на финален технически и финансов отчет в срок при спазване на условията на действащите нормативни актове към момента на изпълнение на настоящия договор. В случай на изменение на нормативните актове, измененията се прилагат между страните от влизането им в сила.

**Чл. 6. (1)** В случай че Бенефициентът избере Вариант 1, Вариант 2 или Вариант 3, т.е. в случаите, когато плащането на безвъзмездната финансова помощ по чл. 1 (1) от настоящия договор ще се извърши на няколко вноски (траншове), помощта и допустимите разходи се сконтират до техния размер към момента на предоставянето на помощта в съответствие с чл. 3, пар. 6 от Регламент (ЕС) № 2023/ 2831 на Комисията.

**(2)** Сконтирането ще се извършва от Управляващия орган преди всяко плащане с оглед гарантиране, че предоставената безвъзмездна финансова помощ е съобразена с праговете и интензитета за помощта, установени в Регламент (ЕС) № 2023/2831 на Комисията.

**Чл. 7.** В рамките на срока по чл. 79 от Приложение II към настоящия договор във връзка с чл. 77 от Приложение II към настоящия договор, когато извършени и верифицирани разходи впоследствие бъдат установени като недопустими от счетоводен, одитиращ или друг контролиращ орган, същите подлежат на възстановяване от Бенефициента съгласно раздел XVI от Приложение II към настоящия договор.

1. **Други условия**

**Чл. 8.** Текстът на чл. 12 от Приложение II към настоящия договор се допълва, както следва:

Приложимият режим на минимални/държавни помощи е, както следва:

1) Помощи за иновационни клъстери съгласно чл. 27 от Регламент (ЕС) № 651/2014[[3]](#footnote-3)

Всеки договор за предоставяне на безвъзмездна финансова помощ при приложим режим „помощи за иновационни клъстери“ по настоящата процедура (схема за помощи за иновационни клъстери) представлява индивидуална помощ по смисъла на чл. 2, пар. 14, ii) от Регламент на Комисията (ЕС) № 651/2014. Максимално допустимия размер на помощта по чл. 4, пар. 1, буква „к“ от Регламент на Комисията (ЕС) № 651/2014 e 19 558 300 лева (10 млн. евро) за иновационен клъстер.

Оперативните помощи могат да бъдат предоставени за експлоатацията на иновационния клъстер, като продължителността им не надхвърля десет години.

Безвъзмездната финансова помощ по процедурата може да се натрупва с всякаква друга държавна помощ, ако установимите разходи са различни съгласно чл. 8, ал. 3, б) от Регламент на Комисията (ЕС) № 651/2014. Освен това, по процедурата не е допустимо финансирането на проекти, за които е ползвана друга държавна помощ за същите допустими разходи (които се припокриват частично или напълно).

Нарушението на което и да е условие на Регламент (ЕС) № 651/2014, води до възстановяване на цялата финансова помощ по процедурата, заедно със съответните лихви.

2) Помощ „de minimis” съгласно Регламент (ЕС) № 2023/2831[[4]](#footnote-4)

Държавната/минимална помощ се счита за получена от момента на сключване на договора за нейното предоставяне. В случай че след подаване на проектното предложение настъпи промяна по отношение на получената държавна/минимална помощ, кандидатът следва да уведоми писмено УО в срок от 5 работни дни.

**Чл. 9.** При кандидатстване за друго публично финансиране Бенефициентът следва да има предвид, че:

**1.** Общият размер на безвъзмездната помощ, предоставена на едно и също предприятие за дейности, обявени в режим „de minimis” съгласно Регламент (ЕС) № 2023/2831 на Комисията, не може да надхвърля левовата равностойност на 300 000 евро (586 749 лева) за период от три предходни години, считано от датата на предоставяне на помощта. Посоченият таван се прилага независимо от формата на помощта „de minimis” или от преследваната цел и без значение дали предоставената от държавата-членка помощ се финансира изцяло или частично със средства, произхождащи от Съюза.

**2.** Помощ „de minimis” може да се натрупва с помощ „de minimis”, предоставяна съгласно:

- Регламент (ЕС) № 2023/2832[[5]](#footnote-5) и Регламент (ЕС) № 360/2012[[6]](#footnote-6), на Комисията до тавана, установен в Регламент (ЕС) № 2023/2832 на Комисията.

- Регламент (ЕС) 1407/2013[[7]](#footnote-7), Регламент (ЕС) № 1408/2013[[8]](#footnote-8)  и Регламент (ЕС), № 717/2014[[9]](#footnote-9), до съответния таван, определен в член 3, параграф 2 от Регламент (ЕС) № 2023/2831на Комисията.

**3.** Помощ „de minimis” може да се натрупва с помощ „de minimis”, предоставяна съгласно Регламент (ЕС) № 1408/2013 на Комисията  и Регламент (ЕС) № 717/2014 на Комисията, до тавана, определен в буква а) от настоящия член.

**4.** Помощта „de minimis”, предоставена в съответствие с Регламент (ЕС) № 2023/2831 на Комисията, не се натрупва с държавна помощ по отношение на същите допустими разходи или с държавна помощ за същата мярка за рисково финансиране, ако това натрупване би довело до надвишаване на най-високия съответен интензитет на помощта или размер на помощта, определени за конкретните обстоятелства на всеки отделен случай с регламент за групово освобождаване или решение, приети от Комисията. Помощ „de minimis”, която не е предоставена за конкретни допустими разходи или не може да бъде свързана с такива, може да се натрупва с друга държавна помощ, предоставена съгласно регламент за групово освобождаване или решение, приети от Комисията.

**Чл. 10.** Бенефициентът и Управляващият орган са единствените страни по АДПБФП. Бенефициентът е отговорен пред Управляващия орган за изпълнението на административния договор.

**Чл. 11.** Възстановяване на държавна/минимална помощ:

**а)** Неправомерно получената държавна/ минимална помощ представлява публично вземане съгласно чл. 37 от Закона за държавните помощи, което се установява от администратора на помощ чрез издаване на акт за установяване на публичното вземане по реда на Административнопроцесуалния кодекс. Вземанията подлежат на събиране по реда на Данъчно-осигурителния процесуален кодекс (ДОПК) от органите на Националната агенция за приходите.

**б)** Възстановяването на недължимо платените и надплатените суми, както и на неправомерно получените или неправомерно усвоени средства, ще се извършва в съответствие с установения ред, съгласно действащите нормативни актове за правилата за плащане, верификация и счетоводно отчитане на разходите към момента на изпълнение на АДПБФП.

**в)** В случай на неправомерно предоставена държавна/минимална помощ, която представлява публично вземане, помощта се възстановява по реда на ДОПК.

**Адреси за контакти:**

**Чл. 12. (1)** Kореспонденцията, свързана с настоящия договор, трябва да бъде в писмена форма, да съдържа номера на Административния договор за предоставяне на безвъзмездна финансова помощ и наименованието на Проекта, и да бъде изпращана посредством ИСУН.

**(2)** В допълнение, двете страни по Административния договор за предоставяне на безвъзмездна финансова помощ могат да осъществяват контакт и на следните адреси:

**За Управляващия орган:**

…………………………………

*[адрес за кореспонденция на Управляващия орган]*

**За Бенефициента:**

*Адресът за кореспонденция на Бенефициента е посочен в раздел „Данни за кандидата” от Приложение I към настоящия договор.*

**Чл. 13. (1)** При промяна на приложимото европейско и/или национално законодателство, страните се задължават да изменят клаузите по настоящия договор съгласно тази промяна.

**(2)** За неуредените в настоящия договор въпроси се прилагат разпоредбите на действащото европейско и/или национално законодателство.

**Чл. 14.** В случай на противоречие между разпоредбите на Приложенията и тези на Договора, с предимство се прилагат разпоредбите на Договора. В случай на противоречие между разпоредбите на Приложение II и тези на другите приложения към настоящия договор, с предимство се прилагат разпоредбите на Приложение II към настоящия договор.

**Приложения**

**Чл. 15. (1) Одобреният проект и документите по чл. 26, ал. 1 от ЗУСЕФСУ, в частта, определяща условията за изпълнение, са неразделна част от настоящия договор.**

**(2)** Следните документи представляват приложения към настоящия Административен договор за предоставяне на безвъзмездна финансова помощ и са неразделна част от него:

**Приложение I:** Формуляр за кандидатстване (в ИСУН);

**Приложение II:** Условия за изпълнение към административни договори за предоставяне на безвъзмездна финансова помощ по програма „Научни изследвания, иновации и дигитализация за интелигентна трансформация” 2021-2027 (в електронен вариант, прикачени в ИСУН);

**Приложение III:** Декларация при кандидатстване;

**РЪКОВОДИТЕЛ НА УПРАВЛЯВАЩИЯ ОРГАН**:

**…………………………**

*[подпис]*

*[дата]*

**ЗА БЕНЕФИЦИЕНТА**:

**…………………………**

*[подпис]*

*[дата]*

1. Изискването се отнася само за бенефициенти иновационни клъстери, които към датата на сключване на настоящиядоговор нямат членове, отговарящи на определенията за висше училище и/или научна организация. [↑](#footnote-ref-1)
2. Методологията е публикувана на следния адрес: <https://www.mig.government.bg/programa-konkurentosposobnost-i-inovaczii-v-predpriyatiyata/drugi/>. [↑](#footnote-ref-2)
3. Регламент (EС) 651/2014 на Комисията от 17 юни 2014 г. за обявяване на някои категории помощи за съвместими с вътрешния пазар в приложение на членове 107 и 108 от Договора за функционирането на Европейския съюз (наричан “Общ регламент за групово освобождаване” или “ОРГО”), изменен с Регламент (ЕС) № 2023/1315 на Комисията от 23 юни 2023 г. [↑](#footnote-ref-3)
4. Регламент (ЕС) № 2023/2831 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помощта de minimis. [↑](#footnote-ref-4)
5. Регламент (ЕС) 2023/2832 на Комисията от 13 декември 2023 г. относно прилагането на членове 107 и 108 от Договора за функционирането на Европейския съюз към помоща *de minimis* за предприятия, предоставящи услуги от общ икономически интерес (ОВ L, 2023/2832, 15.12.2023 г.). [↑](#footnote-ref-5)
6. Регламент (ЕС) № 360/2012 на Комисията от 25 април 2012 година относно прилагането на членове 107 и 108 от Договора за функционирането на Европейския съюз към минималната помощ (de minimis) за предприятия, предоставящи услуги от общ икономически интерес (ОВ L 114, 26.4.2012 г., стр. 8). [↑](#footnote-ref-6)
7. Регламент (ЕС) № 1407/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis (ОВ L 352, 24.12.2013 г., стр. 1). [↑](#footnote-ref-7)
8. Регламент (ЕС) № 1408/2013 на Комисията от 18 декември 2013 г. относно прилагането на членове 107 и 108 от Договора за функционирането на Европейския съюз към помощта de minimis в селскостопанския сектор (ОВ L 352, 24.12.2013 г., стр. 9 [↑](#footnote-ref-8)
9. Регламент (ЕС) № 717/2014 на Комисията от 27 юни 2014 г. относно прилагането на членове 107 и 108 от Договора за функционирането на Европейския съюз към помощта de minimis в сектора на рибарството и аквакултурите (ОВ L 190, 28.6.2014 г., стр. 45). [↑](#footnote-ref-9)